Drogba triplája repíti a Chelsea-t, de az MU Saha-góllal vezet
Újra Didier Drogba volt a Chelsea legjobbja, Priskin Tamás klubjának, a Watfordnak hármat rúgott a Premier League szombati játéknapján, a 12. fordulóban. Nyert viszont a Manchester United is, így a londoniak csak másodikak a bajnokságban.
A címvédő Chelsea Didier Drogba triplájával magabiztos győzelmet aratott Priskin Tamás klubja, a Watford ellen az angol labdarúgó Premier League 12. fordulójában. A magyar légióst viszont nem nevezték a találkozóra.

Az elefántcsontparti csatár a Barcelonának lőtt fontos BL-gólok után a bajnokságban is villogott, a negyedik találatot Andrij Sevcsenko jegyezte, miután kicselezte a kapust is, mielőtt a hálóba passzolt.

A Chelsea így is csak második a tabellán, mert a két órával később pályára lépett Manchester United elhozta a három pontot Blackburnből: Ryan Giggs remek passzát Luis Saha lőtte a kapuba hat méterről.

Két győzelme után a West Ham újra kikapott a szintén szenvedő Middlesbrough-tól, az utolsó Charlton ezúttal a Wigantől szenvedett vereséget.

A 12. forduló eredményei

Chelsea-Watford 4-0 (2-0)
g: Drogba (27., 36., 69.), Sevcsenko (52.)

Everton-Aston Villa 0-1 (0-1)
g: Sutton (42.)

Middlesbrough-West Ham United 1-0 (0-0)
g: Maccarone (74.)

Portsmouth-Fulham 1-1 (0-0)
g: A. Cole (74.), illetve Knight (56.)

Sheffield United-Bolton Wanderers 2-2 (0-1)
g: Hulse (70.), Kazim-Richards (73.), illetve Diouf (36.), Davies (59.)

Wigan Athletic-Charlton Athletic 3-2 (2-0)
g: McCulloch (15.), Camara (41.), Jackson (78.), illetve Bent (52., 89.)

Manchester City-Newcastle United 0-0

Blackburn Rovers-Manchester United 0-1 (0-0)
g: Saha (64.)

vasárnap:
Reading-Tottenham Hotspur 14:30 ó
Arsenal-FC Liverpool 17 ó

Az élcsoport:

1. Manchester United 12 27- 5 31 pont
2. Chelsea 12 22- 7 28
3. Aston Villa 12 15- 9 21
4. Bolton Wanderers 12 12-11 21
5. Portsmouth 12 17-10 20
6. Arsenal 10 16- 6 18
Futball sport